
ROMÂNIA

JUDEŢUL BIHOR

MUNICIPIUL MARGHITA

             CONSILIUL LOCAL AL MUNICIPIULUI MARGHITA 
PROIECT DE HOTĂRÂRE
privind aprobarea  participării UAT  Municipiul Marghita în cadrul Proiectului, MODERNIZAREA REȚELEI DE BIBLIOTECI A JUDEȚULUI BIHOR PENTRU A DEVENI HUB-URI DE DEZVOLTARE A COMPETENȚELOR DIGITALE, din cadrul Planului Național de Redresare și Reziliență (PNRR)  în parteneriat cu UAT-rile din județul Bihor.

            Analizând temeiurile juridice ale: 
- Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și a Deciziei de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României; 

- Ghidul solicitantului privind Finanțarea bibliotecilor pentru a deveni hub-uri de dezvoltare a competențelor digitale, Componenta 7 Transformarea digitală, INVESTIȚIA I17. Scheme de finanțare pentru biblioteci pentru a deveni hub-uri de dezvoltare a competențelor digitale, aprobat prin Ordinul Ministrului  Cercetării, Inovării și Digitalizării nr.21791 din 09.12.2022 ;

- O.U.G. nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi reziliență;

- O.U.G. nr. 124/2021 privind stabilirea cadrului instituțional şi financiar pentru gestionarea fondurilor europene alocate României prin Mecanismul de redresare şi reziliență, precum şi pentru modificarea şi completarea O.U.G. nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi reziliență;

- Normele metodologice de aplicare a prevederilor O.U.G. nr. 124/2021, aprobate prin H.G. nr. 209/2022;

- Art. 44 alin. (1) din Legea nr. 273/2006 privind finanțele publice locale, cu modificările și completările ulterioare;

 Având în vedere Referatul de aprobare al Primarului Municipiului Marghita nr. 2924 din 20.03.2023 și Raportul de specialitate nr. 2928 din  20.03.2023 al aparatului de specialitate al primarului Municipiului Marghita

 
În temeiul art. 129 alin. 2 lit. b), lit. d),  alin. 7 lit. a) și lit.d) și alin.9 lit a din O.U.G. nr. 57/2019 privind Codul administrativ  și art. 139 alin. (3) din O.U.G. nr. 57/2019 privind Codul Administrativ,

Primarul Municipiului Marghita, propune următorul 
Proiect de hotărâre:

Art.1. (1) Se aprobă depunerea proiectului ”Finanțarea bibliotecilor pentru a deveni hub-uri de dezvoltare a competențelor digitale”, în cadrul apelului de proiecte PNRR/2022 Componenta 7 Transformarea digitală, INVESTIȚIA I17. Scheme de finanțare pentru biblioteci pentru a deveni hub-uri de dezvoltare a competențelor digitale,  în parteneriat cu UAT-rile din județul Bihor.
            (2) Se aprobă modelul cadru al  Acordului de Parteneriat pentru implementarea proiectului ”Finanțarea bibliotecilor pentru a deveni hub-uri de dezvoltare a competențelor digitale”, conform Anexei  care face parte integrantă din prezenta hotărâre, între Consiliul Județean Bihor, în calitate de lider de parteneriat și ceilalți membri ai parteneriatului.
Art.2.  Se aprobă valoarea maximă eligibilă a proiectului, care este în sumă totală de  lei 20.737.136,30 fără TVA, la care se adaugă valoarea TVA aferentă cheltuielilor eligibile. 

Art.3. UAT Municipiul Marghita în calitate de partener  este direct responsabil de realizarea  activităților  ce ii revin în cadrul proiectului și se obligă să asigure spațiile adecvate realizării activităților specifice.

Art.4. UAT Municipiul Marghita în calitate de partener trebuie ca pe perioada de 5 ani după finalizarea proiectului să menţină investiţia realizată (asigurând mentenanţa şi serviciile asociate necesare).
Art.5. Se împuternicește Primarul Municipiului Marghita, domnul Marcel-Emil SAS – ADĂSCĂLIȚII să semneze, în numele și pentru UAT Municipiul Marghita acordul de parteneriat, cu modificările și/sau completările necesare pentru depunerea proiectului; cererea de finanțare  precum și toate înscrisurile necesare pentru depunerea și implementarea proiectului.

Art. 6. Cu ducerea la îndeplinire a prevederilor prezentei hotărâri se încredințează Primarul Municipiului Marghita și aparatul de specialitate al primarului.
Art. 7. Prezenta hotărâre se comunică cu: Instituția Prefectului - Județul Bihor, Primarul Municipiului Marghita, secretarul general al comunei. 
                   PRIMAR,
Marcel –Emil SAS - ADĂSCĂLIȚII




                                             AVIZAT,

                                                           SECRETAR GENERAL AL MUNICIPIULUI MARGHITA,

                                           Cornelia DEMETER



